**ΑΝΩΜΑΛΑ ΡΗΜΑΤΑ**

Κάποια ρήματα σχηματίζονται με περίεργο τρόπο στον Αόριστο χρόνο και όχι όπως τα υπόλοιπα ρήματα. Αυτά τα ρήματα τα ονομάζουμε ανώμαλα.

Π.χ. βλέπω- είδα

 λέω- είπα

 τρώω- έφαγα

Τα πιο συνηθισμένα ανώμαλα ρήματα είναι:

|  |  |  |
| --- | --- | --- |
| ΟΡΙΣΤΙΚΗ | ΥΠΟΤΑΚΤΙΚΗ | ΠΡΟΣΤΑΚΤΙΚΗ |
| **ΕΝΕΣΤΩΤΑΣ** | **ΑΟΡΙΣΤΟΣ** | **ΑΟΡΙΣΤΟΣ** | **ΑΟΡΙΣΤΟΣ** |
| Ανεβαίνω | Ανέβηκα | (να) ανέβω | Ανέβα- ανεβείτε |
| Κατεβαίνω | Κατέβηκα | (να) κατέβω | Κατέβα- κατεβείτε |
| Βγαίνω | Βγήκα | (να) βγω | Βγες- βγείτε |
| Μπαίνω | Μπήκα | (να) μπω | Μπες- μπείτε |
| Πηγαίνω | Πήγα | (να) πάω | Πήγαινε-πηγαίνετε |
| Βλέπω | Είδα | (να) δω | Δες- δείτε |
| Λέω | Είπα | (να) πω | Πες- πείτε |
| Πίνω | Ήπια | (να) πιω | Πιες- πιείτε |
| Μένω | Έμεινα | (να) μείνω | Μείνε- μείνετε |
| Φεύγω | Έφυγα | (να) φύγω | Φύγε- φύγετε |
| Έρχομαι | Ήρθα | (να) έρθω | Έλα- ελάτε |
| Παίρνω | Πήρα | (να) πάρω | Πάρε- πάρτε/πάρετε |
| Πλένω | Έπλυνα | (να) πλύνω | Πλύνε- πλύνετε |
| Βρίσκω | Βρήκα | (να) βρω | Βρες- βρείτε |
| Τρώω | Έφαγα | (να) φάω | Φάε- φάτε |
| Στέλνω | Έστειλα | (να) στείλω | Στείλε- στείλτε/στείλετε |

Πρόσεξε πως γράφονται τα ρήματα. Γράψε τα 1 φορά αντιγραφή στο τετράδιο σου και μάθε την ορθογραφία τους.

 Κάνε τις ασκήσεις του βιβλίου σελ 24 και έπειτα του Τετραδίου εργασιών σελ 38. Πρόσεξε στην άσκηση 3 πρέπει να βάλεις τα ρήματα και στο κατάλληλο πρόσωπο, ενώ στην άσκηση 4 θυμήσου πως γράφονται όλα τα είτε.

Κλείνε στο τετράδιό σου τα ρήματα βλέπω, βρίσκω, πηγαίνω στον αόριστο σε όλα τα πρόσωπα και στις 3 εγκλίσεις.

|  |  |  |  |
| --- | --- | --- | --- |
|  | ΟΡΙΣΤΙΚΗ | ΥΠΟΤΑΚΤΙΚΗ | ΠΡΟΣΤΑΚΤΙΚΗ |
| Εγώ |  |  |  |
| Εσύ |  |  |  |
| Αυτός |  |  |  |
| Εμείς |  |  |  |
| Εσείς |  |  |  |
| Αυτοί  |  |  |  |